Φρόσω Σπεντζάρη

Η Ευφροσύνη (Φρόσω) Σπεντζάρη του Νικολάου (1942-2019) ήταν Ελληνίδα πολιτικός.

Βιογραφικό
Γεννήθηκε το 1942 στο Βαρθολομιό Ηλείας και ήταν κόρη του βουλευτή Ηλείας, Νικολάου Σπεντζάρη. Σπούδασε στη Φαρμακευτική Σχολή του Πανεπιστημίου Αθηνών. Υπήρξε γενική γραμματέας του Πανελλήνιου Φαρμακευτικού Συλλόγου και αντιπρόεδρος της Πανελλήνιας Ένωσης Φαρμακοποιών. 

Διετέλεσε βουλευτής Ηλείας με τη Νέα Δημοκρατία από το 1981 μέχρι το 1985. 

Ήταν παντρεμένη και είχε ένα παιδί.

Απεβίωσε στις 8 Νοεμβρίου 2019 σε ηλικία 77 ετών.

Παραπομπές

Απόφοιτοι Εθνικού και Καποδιστριακού Πανεπιστημίου Αθηνών
Έλληνες φαρμακοποιοί
Βουλευτές Ηλείας
Βουλευτές εκλεγμένοι με τη Νέα Δημοκρατία